CELEX: C2007/269/10
Language: sk
Date: 2007-11-10 00:00:00
Title: Vec C-76/05: Rozsudok Súdneho dvora (veľká komora) z  11. septembra 2007 (návrh na začatie prejudiciálneho konania, ktorý podal Finanzgericht Köln – Nemecko) – Herbert Schwarz, Marga Gootjes-Schwarz/Finanzamt Bergisch Gladbach (Článok 8a Zmluvy ES (zmenený, teraz článok 18 ES) — Európske občianstvo — Článok 59 Zmluvy ES (zmenený, teraz článok 49ES) — Slobodné poskytovanie služieb — Právna úprava v oblasti dane z príjmov — Školné — Právo na zníženie základu dane obmedzené na školné zaplatené vnútroštátnym súkromným zariadeniam)

10.11.2007   
            
            
               SK
            
            
               Úradný vestník Európskej únie
            
            
               C 269/5
            
         Rozsudok Súdneho dvora (veľká komora) z 11. septembra 2007 (návrh na začatie prejudiciálneho konania, ktorý podal Finanzgericht Köln – Nemecko) – Herbert Schwarz, Marga Gootjes-Schwarz/Finanzamt Bergisch Gladbach
   (Vec C-76/05) (1)
   
   (Článok 8a Zmluvy ES (zmenený, teraz článok 18 ES) - Európske občianstvo - Článok 59 Zmluvy ES (zmenený, teraz článok 49ES) - Slobodné poskytovanie služieb - Právna úprava v oblasti dane z príjmov - Školné - Právo na zníženie základu dane obmedzené na školné zaplatené vnútroštátnym súkromným zariadeniam)
   (2007/C 269/10)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Finanzgericht Köln
   Účastníci konania pred vnútroštátnym súdom
   
      Žalobcovia: Herbert Schwarz, Marga Gootjes-Schwarz
   
      Žalovaný: Finanzamt Bergisch Gladbach
   Predmet veci
   Návrh na začatie prejudiciálneho konania – Finanzgericht Köln – Zlučiteľnosť s článkami 18 ES, 39 ES, 43 ES a 49 ES vnútroštátnej právnej úpravy v oblasti dane z príjmu, ktorá priznáva zníženie základu tejto dane o školné zaplatené za deti, pod podmienkou, že ide o školskú dochádzku v určitých vnútroštátnych zariadeniach – Deti navštevujúce školy v iných členských štátoch
   Výrok rozsudku
   
               1.
            
            
               Ak daňovníci jedného členského štátu zabezpečujú školské vzdelanie svojich detí v škole nachádzajúcej sa v inom členskom štáte, ktorá je financovaná najmä zo súkromných zdrojov, článok 49 ES je potrebné vykladať v tom zmysle, že mu odporuje právna úprava členského štátu, ktorá stanovuje, že daňovníci si môžu ako zvláštne výdavky zakladajúce nárok na zníženie základu dane z príjmu uplatniť školné zaplatené určitým súkromným školám nachádzajúcim sa na vnútroštátnom území, ale vo všeobecnosti vylučuje túto možnosť pokiaľ ide o školné zaplatené súkromnej škole nachádzajúcej sa v inom členskom štáte.
            
         
               2.
            
            
               Ak daňovníci jedného členského štátu posielajú svoje deti do školy nachádzajúcej sa v inom členskom štáte, na ktorej služby sa nevzťahuje článok 49 ES, článku 18 ES odporuje právna úprava členského štátu, ktorá stanovuje, že daňovníci si môžu ako zvláštne výdavky zakladajúce nárok na zníženie základu dane z príjmu uplatniť školné zaplatené určitým súkromným školám nachádzajúcim sa na vnútroštátnom území, ale vo všeobecnosti vylučuje túto možnosť pokiaľ ide o školné zaplatené súkromnej škole nachádzajúcej sa v inom členskom štáte.
            
         
      (1)  Ú. v. EÚ C 93, 16.4.2005.